AQSh Davlat departamenti Yevropaga otlanayotgan amerikaliklarni Polsha va Fransiyada teraktlar bo‘lishi xavfidan ogohlantirdi, deb xabar bermoqda NBC. Xususan, gap Polshada iyul oyi oxirida o‘tishi kerak bo‘lgan katolik Butunjahon yoshlar kunida va Fransiyada 10 iyundan boshlanadigan futbol bo‘yicha Yevropa chempionatida jangarilar hujum qilishi mumkinligi haqida ketmoqda. Davlat departamentida, shuningdek sayyohlar jangarilarning nishoniga aylanishi mumkinligi ta’kidlab o‘tildi. Avvalroq OAV IShID jangarilari Yevro-2016 musobaqasining Angliya va Rossiya terma jamoalari uchrashuvi oldidan teraktlar tayyorlayotganini ma’lum qilgandi.